ஏற்ற வளை வரி சிலையோன் இயம்பாமுன், இகல் அரக்கி, 'சேற்ற வளை தன் கணவன் அருகு இருப்ப, சினம் திருகி, சூல் தவளை, நீர் உழக்கும் துறை கெழு நீர் வள நாட! மாற்றவளைக் கண்டக்கால் அழலாதோ மனம்?' என்றாள். 122 இராமன் ஓடிப் போகச் சொல்லியும் சூர்ப்பணகை தன்னை ஏற்குமாறு வேண்டுதல் 'பேடிப் போர் வல் அரக்கர் பெருங் குலத்தை ஒருங்கு அவிப்பான் தேடிப் போந்தனம்; இன்று, தீ மாற்றம் சில விளம்பி, வீடிப் போகாதே; இம் மெய் வனத்தை விட்டு அகல